උලෙළේ ප්‍රධාන දේශනය පවත්වන ලද්දේ මහාචාර්ය දියනාත් සමරසිංහ මහතා විසිනි.දුම්කොළ භාවිතය නිසා ලොව පුරා වසරකට මිනිසුන් මිලියන 6ක් පමණ මිය යන බව මෙහිදී ප්‍රකාශ කළ තායිලන්ත සෞඛ්‍ය ඇමැති ප්‍රාජිත් සින්තාවනරොං මහතා මෙම ව්‍යසනයෙන් ජනතාව බේරා ගැනීමට ලොව සෑම රටක්ම දැඩි වෙහෙසක් දරන බවත් ඒ අතර ශ්‍රී ලංකාව ඉදිරියෙන්ම සිටින බවත් කීවේය.සෞඛ්‍ය ඇමැති මෛත්‍රීපාල සිරිසේන මහතා විවිධ අභියෝග හා දුෂ්කරතා මධ්‍යයේ ශ්‍රී ලංකාවේ දුම්කොළ භාවිතය අවම කිරීමට අප්‍රහිත ධෛර්යකින් යුක්තව කටයුතු කළ බව ලෝක සෞඛ්‍ය සංවිධානය නියෝජනය කරමින් මෙම අවස්ථාවට එක් වූ දුම්කොළ විරෝධී ඒකකයේ ප්‍රධානී ආමන්දෝ පෙරූගා මහතා ප්‍රකාශ කළේය.දුම්වැටි අසුරණවලට රූපමය අවවාද ඇතුළත් කිරීමට ඇමැතිවරයා කළ මෙහෙවර අගය කළ පෙරූගා මහතා, ශ්‍රී ලංකාවේ දුම්කොළ කර්මාන්තයෙන් එල්ල වූ විවිධ අභියෝග හමුවේ ඇමැතිවරයා ඒ වෙනුවෙන් නොබියව දිගින් දිගටම කටයුතු කිරීම පිළිබඳ ප්‍රසාදය පළ කළේය.ලෝකය හමුවේ විශාල තර්ජනයක්ව පවතින දුම්කොළ කර්මාන්තය නිසා සෑම තප්පරයකටම වරක් මිනිසෙක් මිය යන බව කී ඒ මහතා, ශ්‍රී ලංකාවේ ද මෙම උවදුරින් වාර්ෂිකව 12000ක් පමණ මිය යන බව පැවැසීය.මහා සංඝරත්නය ප්‍රමුඛ සර්වාගමික පූජ්‍ය පක්ෂයත් මැති ඇමැතිවරු, පාර්ලිමේන්තු මන්ත්‍රීවරු, පළාත් සභා සහ පළාත් පාලන නියෝජිතයෝ, අමාත්‍යාංශ ලේකම්වරු, රාජ්‍ය නිලධාරීහු ඇතුළු පිරිසක් ද මෙම අවස්ථාවට එක් වූහ. .